ระเบียบศาลรัฐธรรมนูญว่าด้วยพนักงานราชการสํานักงานศาลรัฐธรรมนูญพ.ศ. 2560-------------------------------------------- โดยที่เป็นการสมควรกําหนดให้มีการปรับปรุงกระบวนการจ้างงานในส่วนลูกจ้างของสํานักงานศาลรัฐธรรมนูญให้มีความเหมาะสม เพื่อให้การปฏิบัติราชการมีความคล่องตัวเกิดประสิทธิภาพและประสิทธิผล มีความสอดคล้องตามแนวทางการบริหารจัดการภาครัฐแนวใหม่ จึงเห็นสมควรให้มีระเบียบการจ้างพนักงานราชการสําหรับการปฏิบัติงานของสํานักงานศาลรัฐธรรมนูญ อาศัยอํานาจตามความในมาตรา 6 แห่งพระราชบัญญัติสํานักงานศาลรัฐธรรมนูญ พ.ศ. 2542จึงออกระเบียบไว้ ดังต่อไปนี้ ข้อ ๑ ระเบียบนี้เรียกว่า "ระเบียบศาลรัฐธรรมนูญว่าด้วยพนักงานราชการสํานักงานศาลรัฐธรรมนูญ พ.ศ. 2560"ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ "เลขาธิการ" หมายความว่า เลขาธิการสํานักงานศาลรัฐธรรมนูญ "คณะกรรมการ" หมายความว่า คณะกรรมการบริหารพนักงานราชการสํานักงานศาลรัฐธรรมนูญ "พนักงานราชการสํานักงานศาลรัฐธรรมนูญ" หมายความว่า บุคคลซึ่งสํานักงานศาลรัฐธรรมนูญจ้างตามสัญญาจ้างโดยได้รับค่าตอบแทนจากงบประมาณของสํานักงานศาลรัฐธรรมนูญ เพื่อเป็นพนักงานราชการของสํานักงานศาลรัฐธรรมนูญในการปฏิบัติงานให้กับสํานักงานศาลรัฐธรรมนูญ "สัญญาจ้าง" หมายความว่า สัญญาจ้างพนักงานราชการสํานักงานศาลรัฐธรรมนูญตามระเบียบนี้ "ค่าตอบแทน" หมายความว่า เงินเดือนซึ่งจ่ายให้แก่พนักงานราชการสํานักงานศาลรัฐธรรมนูญในการปฏิบัติงานให้กับสํานักงานศาลรัฐธรรมนูญข้อ ๔ บรรดากฎหมาย กฎ ระเบียบ ประกาศ ข้อบังคับ คําสั่ง มติคณะตุลาการศาลรัฐธรรมนูญ ที่กําหนดให้ข้าราชการสํานักงานศาลรัฐธรรมนูญหรือลูกจ้างสํานักงานศาลรัฐธรรมนูญมีหน้าที่ต้องปฏิบัติหรือละเว้นการปฏิบัติหรือเป็นข้อห้ามในเรื่องใด ให้ถือว่าพนักงานราชการสํานักงานศาลรัฐธรรมนูญมีหน้าที่ต้องปฏิบัติหรือละเว้นการปฏิบัติหรือต้องห้ามเช่นเดียวกับข้าราชการหรือลูกจ้างด้วย ทั้งนี้ เว้นแต่เรื่องใดมีกําหนดไว้แล้วโดยเฉพาะในระเบียบนี้ หรือตามเงื่อนไขของสัญญาจ้าง หรือเป็นกรณีที่สํานักงานศาลรัฐธรรมนูญประกาศกําหนดให้พนักงานราชการสํานักงานศาลรัฐธรรมนูญประเภทใดหรือตําแหน่งในกลุ่มงานลักษณะใด ได้รับยกเว้นไม่ต้องปฏิบัติเช่นเดียวกับข้าราชการหรือลูกจ้างในบางเรื่องเพื่อให้เหมาะสมกับสภาพการปฏิบัติงานของพนักงานราชการสํานักงานศาลรัฐธรรมนูญข้อ ๕ ให้ประธานศาลรัฐธรรมนูญเป็นผู้รักษาการตามระเบียบนี้ ให้คณะตุลาการศาลรัฐธรรมนูญมีอํานาจตีความ และวินิจฉัยปัญหาเกี่ยวกับการปฏิบัติตามระเบียบนี้ข้อ ๖ การใดที่มิได้กําหนดไว้ในระเบียบนี้ให้เป็นไปตามที่กําหนดไว้ในระเบียบสํานักนายกรัฐมนตรีว่าด้วยพนักงานราชการ หรือประกาศคณะกรรมการบริหารพนักงานราชการ ตามระเบียบสํานักนายกรัฐมนตรีว่าด้วยพนักงานราชการหมวด ๑ พนักงานราชการสํานักงานศาลรัฐธรรมนูญ---------------------------------------ข้อ ๗ พนักงานราชการสํานักงานศาลรัฐธรรมนูญมีสองประเภท ดังต่อไปนี้ (1) พนักงานราชการสํานักงานศาลรัฐธรรมนูญทั่วไป ได้แก่ พนักงานราชการสํานักงานศาลรัฐธรรมนูญซึ่งปฏิบัติงานในลักษณะเป็นงานประจําทั่วไปของสํานักงานศาลรัฐธรรมนูญในด้านงานบริการงานเทคนิค งานบริหารทั่วไป งานวิชาชีพเฉพาะ หรืองานเชี่ยวชาญเฉพาะ (2) พนักงานราชการสํานักงานศาลรัฐธรรมนูญพิเศษ ได้แก่ พนักงานราชการสํานักงานศาลรัฐธรรมนูญซึ่งปฏิบัติงานในลักษณะที่ต้องใช้ความรู้หรือความเชี่ยวชาญสูงมากเป็นพิเศษเพื่อปฏิบัติงานในเรื่องที่มีความสําคัญและจําเป็นเฉพาะเรื่องของสํานักงานศาลรัฐธรรมนูญ หรือมีความจําเป็นต้องใช้บุคคลในลักษณะดังกล่าวข้อ ๘ ในการกําหนดตําแหน่งของพนักงานราชการสํานักงานศาลรัฐธรรมนูญ ให้กําหนดโดยจําแนกเป็นกลุ่มงานตามลักษณะงานและผลผลิตของงาน ดังต่อไปนี้ ก. พนักงานราชการสํานักงานศาลรัฐธรรมนูญทั่วไป ประกอบด้วย (1) กลุ่มงานบริการ (2) กลุ่มงานเทคนิค (3) กลุ่มงานบริหารทั่วไป (4) กลุ่มงานวิชาชีพเฉพาะ (5) กลุ่มงานเชี่ยวชาญเฉพาะ ข. พนักงานราชการสํานักงานศาลรัฐธรรมนูญพิเศษ ได้แก่ กลุ่มงานเชี่ยวชาญพิเศษในแต่ละกลุ่มงานตามวรรคหนึ่ง คณะกรรมการอาจกําหนดให้มีกลุ่มงานย่อยเพื่อให้เหมาะสมกับลักษณะงานของพนักงานราชการสํานักงานศาลรัฐธรรมนูญได้ การกําหนดให้พนักงานราชการสํานักงานศาลรัฐธรรมนูญประเภทใดมีตําแหน่งในกลุ่มงานใดและการกําหนดลักษณะงานและคุณสมบัติเฉพาะของกลุ่มงาน ให้เป็นไปตามหลักเกณฑ์ของคณะกรรมการและอาจกําหนดชื่อตําแหน่งในกลุ่มงานตามความเหมาะสมกับหน้าที่การปฏิบัติงานของพนักงานราชการที่จ้างได้ข้อ ๙ ผู้ซึ่งจะได้รับการจ้างเป็นพนักงานราชการสํานักงานศาลรัฐธรรมนูญ ต้องมีคุณสมบัติและไม่มีลักษณะต้องห้าม ดังต่อไปนี้ (1) มีสัญชาติไทย (2) มีอายุไม่ต่ํากว่าสิบแปดปีบริบูรณ์ (3) ไม่เป็นบุคคลล้มละลาย (4) ไม่เป็นผู้มีกายทุพพลภาพจนไม่สามารถปฏิบัติหน้าที่ได้ ไร้ความสามารถ หรือจิตฟั่นเฟือนไม่สมประกอบ หรือเป็นโรคตามที่กําหนดไว้ในกฎหมายว่าด้วยระเบียบข้าราชการพลเรือน (5) ไม่เป็นผู้ดํารงตําแหน่งทางการเมือง กรรมการพรรคการเมือง หรือเจ้าหน้าที่ในพรรคการเมือง (6) ไม่เป็นผู้เคยต้องรับโทษจําคุกโดยคําพิพากษาถึงที่สุดให้จําคุกเพราะกระทําความผิดทางอาญา เว้นแต่เป็นโทษสําหรับความผิดที่ได้กระทําโดยประมาทหรือความผิดลหุโทษ หรือเป็นผู้พ้นโทษมาแล้วเกินห้าปี การจ้างบุคคลผู้พ้นโทษมาแล้วเกินห้าปีตามวรรคหนึ่งเข้าเป็นพนักงานราชการสํานักงานศาลรัฐธรรมนูญต้องกําหนดให้บุคคลผู้นั้นยื่นหนังสือรับรองความประพฤติว่าไม่เป็นผู้บกพร่องในศีลธรรมอันดีจนเป็นที่น่ารังเกียจของสังคมตามแบบที่เลขาธิการกําหนด เพื่อประกอบการพิจารณาด้วย (7) ไม่เป็นผู้เคยถูกลงโทษให้ออก ปลดออก หรือไล่ออกจากราชการ รัฐวิสาหกิจหรือหน่วยงานอื่นของรัฐ (8) ไม่เป็นข้าราชการ ลูกจ้าง หรือพนักงานเจ้าหน้าที่ของส่วนราชการ หรือหน่วยงานอื่นของรัฐรัฐวิสาหกิจ หรือราชการส่วนท้องถิ่น (9) คุณสมบัติหรือลักษณะต้องห้ามอื่นตามที่สํานักงานศาลรัฐธรรมนูญโดยความเห็นชอบของคณะกรรมการกําหนดไว้ในประกาศการสรรหาหรือการเลือกสรรบุคคลเพื่อจ้างเป็นพนักงานราชการสํานักงานศาลรัฐธรรมนูญ ทั้งนี้ ต้องเป็นไปเพื่อความจําเป็นหรือเหมาะสมกับภารกิจของสํานักงานศาลรัฐธรรมนูญ ความใน (1) ไม่ให้ใช้บังคับแก่พนักงานราชการชาวต่างประเทศ ซึ่งสํานักงานศาลรัฐธรรมนูญจําเป็นต้องจ้างตามข้อผูกพันหรือตามความจําเป็นของภารกิจของสํานักงานศาลรัฐธรรมนูญ โดยได้รับความเห็นชอบจากคณะกรรมการ ในกรณีที่เห็นสมควรคณะกรรมการอาจประกาศกําหนดคุณสมบัติหรือลักษณะต้องห้ามเพิ่มขึ้นหรือกําหนดแนวทางปฏิบัติของสํานักงานศาลรัฐธรรมนูญ ในการจ้างพนักงานราชการสํานักงานศาลรัฐธรรมนูญ เพื่อให้สอดคล้องกับวัตถุประสงค์ของการกําหนดให้มีพนักงานราชการสํานักงานศาลรัฐธรรมนูญตามระเบียบนี้ข้อ ๑๐ ให้สํานักงานศาลรัฐธรรมนูญโดยความเห็นชอบของคณะกรรมการ จัดทํากรอบอัตรากําลังพนักงานราชการสํานักงานศาลรัฐธรรมนูญเป็นระยะเวลาสี่ปี ให้สอดคล้องกับเป้าหมายและแผนการปฏิบัติราชการของสํานักงานศาลรัฐธรรมนูญ ในกรณีที่มีเหตุผลความจําเป็น สํานักงานศาลรัฐธรรมนูญโดยความเห็นชอบของคณะกรรมการอาจปรับเปลี่ยนกรอบอัตรากําลังพนักงานราชการสํานักงานศาลรัฐธรรมนูญได้ข้อ ๑๑ การสรรหาและการเลือกสรรบุคคล เพื่อจ้างเป็นพนักงานราชการสํานักงานศาลรัฐธรรมนูญ ให้เป็นไปตามหลักเกณฑ์ วิธีการ และเงื่อนไขที่คณะกรรมการกําหนดในกรณีที่สํานักงานศาลรัฐธรรมนูญจะขอยกเว้นหรือเพิ่มเติมเกี่ยวกับการสรรหาหรือการเลือกสรรตามที่คณะกรรมการกําหนดตามวรรคหนึ่ง ให้สามารถกระทําได้เท่าที่จําเป็นและเพื่อประโยชน์แก่ทางราชการโดยได้รับความเห็นชอบจากคณะกรรมการเป็นคราว ๆ ไปข้อ ๑๒ การจ้างพนักงานราชการสํานักงานศาลรัฐธรรมนูญให้กระทําเป็นสัญญาจ้างไม่เกินคราวละสี่ปีหรือตามโครงการที่มีกําหนดเวลาเริ่มต้นและสิ้นสุดไว้ โดยอาจมีการต่อสัญญาจ้างได้ ทั้งนี้ตามความเหมาะสมและความจําเป็นของสํานักงานศาลรัฐธรรมนูญ แบบสัญญาจ้างให้เป็นไปตามที่คณะกรรมการกําหนด การทําสัญญาตามวรรคหนึ่ง ให้เลขาธิการหรือผู้ซึ่งได้รับมอบหมายจากเลขาธิการเป็นผู้ลงนามในสัญญาจ้างกับผู้ได้รับการสรรหาหรือการเลือกสรรเป็นพนักงานราชการสํานักงานศาลรัฐธรรมนูญข้อ ๑๓ การแต่งกาย เครื่องแบบปกติ และเครื่องแบบพิธีการของพนักงานราชการสํานักงานศาลรัฐธรรมนูญ ให้เป็นไปตามที่คณะกรรมการกําหนดข้อ ๑๔ วันเวลาทํางาน หรือวิธีการทํางานในกรณีที่ไม่ต้องอยู่ปฏิบัติงานประจําของพนักงานราชการสํานักงานศาลรัฐธรรมนูญ ให้เป็นไปตามที่สํานักงานศาลรัฐธรรมนูญกําหนดหมวด ๒ ค่าตอบแทน ค่าตอบแทนพิเศษ และสิทธิประโยชน์--------------------------------------ข้อ ๑๕ อัตราค่าตอบแทนของพนักงานราชการสํานักงานศาลรัฐธรรมนูญให้เป็นไปตามประกาศคณะกรรมการบริหารพนักงานราชการตามระเบียบสํานักนายกรัฐมนตรีว่าด้วยพนักงานราชการกําหนดข้อ ๑๖ ให้พนักงานราชการสํานักงานศาลรัฐธรรมนูญได้รับค่าตอบแทนพิเศษเป็นรายเดือนจากเงินงบประมาณของสํานักงานศาลรัฐธรรมนูญในอัตรา ดังนี้ (1) พนักงานราชการสํานักงานศาลรัฐธรรมนูญที่พ้นทดลองปฏิบัติงาน ให้ได้รับในอัตราเดือนละสี่พันห้าร้อยบาท (2) พนักงานราชการสํานักงานศาลรัฐธรรมนูญที่ปฏิบัติงานห้าปีขึ้นไป ให้ได้รับในอัตราเดือนละห้าพันห้าร้อยบาท ทั้งนี้ การนับระยะเวลาให้นับเฉพาะระยะเวลาที่ปฏิบัติงานต่อเนื่องตามสัญญาจ้าง ให้นําหลักเกณฑ์และวิธีการเกี่ยวกับการผ่านการพัฒนาศักยภาพบุคคลในการปฏิบัติงานหรือผ่านการทดสอบศักยภาพในการปฏิบัติงาน หรือผ่านการประเมินผลการปฏิบัติงานจากผู้บังคับบัญชาหรือคณะกรรมการตามที่สํานักงานศาลรัฐธรรมนูญกําหนด และหลักเกณฑ์เกี่ยวกับการจ่ายเงินค่าตอบแทนพิเศษและการห้ามมิให้จ่ายเงินค่าตอบแทนพิเศษ ตามระเบียบศาลรัฐธรรมนูญว่าด้วยเงินค่าตอบแทนพิเศษและค่าตอบแทนนอกเหนือจากเงินเดือนของข้าราชการสํานักงานศาลรัฐธรรมนูญ มาใช้บังคับกับพนักงานราชการสํานักงานศาลรัฐธรรมนูญโดยอนุโลมข้อ ๑๗ คณะกรรมการอาจกําหนดให้พนักงานราชการสํานักงานศาลรัฐธรรมนูญประเภทใดหรือตําแหน่งในกลุ่มงานใด ให้ได้รับสิทธิประโยชน์อย่างหนึ่งอย่างใด ดังต่อไปนี้ (1) สิทธิเกี่ยวกับการลา (2) สิทธิในการได้รับค่าตอบแทนระหว่างลา (3) สิทธิในการได้รับค่าตอบแทนการปฏิบัติงานนอกเวลา (4) ค่าใช้จ่ายในการเดินทาง (5) ค่าเบี้ยประชุม (6) สิทธิในการขอรับเครื่องราชอิสริยาภรณ์ (7) สิทธิในการได้รับเครื่องแบบสํานักงาน (8) สิทธิอื่น ๆ ตามที่คณะกรรมการกําหนด หลักเกณฑ์การได้รับสิทธิตามวรรคหนึ่ง ให้เป็นไปตามที่คณะกรรมการบริหารพนักงานราชการตามระเบียบสํานักนายกรัฐมนตรีว่าด้วยพนักงานราชการ หรือตามระเบียบศาลรัฐธรรมนูญว่าด้วยการจัดสวัสดิการและการสงเคราะห์อื่นแก่ข้าราชการสํานักงานศาลรัฐธรรมนูญกําหนด เว้นแต่คณะกรรมการจะกําหนดไว้เป็นอย่างอื่นข้อ ๑๘ ให้พนักงานราชการสํานักงานศาลรัฐธรรมนูญได้รับสิทธิประโยชน์และมีหน้าที่ต้องปฏิบัติตามกฎหมายว่าด้วยการประกันสังคมข้อ ๑๙ สํานักงานศาลรัฐธรรมนูญอาจกําหนดให้พนักงานราชการสํานักงานศาลรัฐธรรมนูญประเภทใดหรือตําแหน่งในกลุ่มงานใดได้รับค่าตอบแทนการออกจากงานโดยไม่มีความผิดได้ ทั้งนี้ตามที่คณะกรรมการบริหารพนักงานราชการตามระเบียบสํานักนายกรัฐมนตรีว่าด้วยพนักงานราชการกําหนดหมวด ๓ การประเมินผลการปฏิบัติงาน----------------------------------------------ข้อ ๒๐ ในระหว่างสัญญาจ้าง ให้สํานักงานศาลรัฐธรรมนูญจัดให้มีการประเมินผลการปฏิบัติงานของพนักงานราชการสํานักงานศาลรัฐธรรมนูญ ดังต่อไปนี้ (1) การประเมินผลการปฏิบัติงานของพนักงานราชการสํานักงานศาลรัฐธรรมนูญทั่วไปให้กระทําในกรณี ดังต่อไปนี้ (ก) การประเมินผลการปฏิบัติงานประจําปี (ข) การประเมินผลการปฏิบัติงานเพื่อต่อสัญญาจ้าง (2) การประเมินผลการปฏิบัติงานของพนักงานราชการสํานักงานศาลรัฐธรรมนูญพิเศษ ให้กระทําในกรณีการประเมินผลสําเร็จของงานตามช่วงเวลาที่กําหนดไว้ในสัญญาจ้าง การประเมินผลการปฏิบัติงานของพนักงานราชการสํานักงานศาลรัฐธรรมนูญตามวรรคหนึ่งให้เป็นไปตามหลักเกณฑ์และวิธีการที่คณะกรรมการบริหารพนักงานราชการตามระเบียบสํานักนายกรัฐมนตรีว่าด้วยพนักงานราชการกําหนด เว้นแต่คณะกรรมการจะกําหนดไว้เป็นอย่างอื่นข้อ ๒๑ พนักงานราชการสํานักงานศาลรัฐธรรมนูญผู้ใดไม่ผ่านการประเมินผลการปฏิบัติงานตามข้อ 20 ให้ถือว่าสัญญาจ้างของผู้นั้นสิ้นสุดลง ให้สํานักงานศาลรัฐธรรมนูญแจ้งให้พนักงานราชการสํานักงานศาลรัฐธรรมนูญทราบภายในเจ็ดวันทําการนับแต่วันที่ทราบผลการประเมินผลการปฏิบัติงานของพนักงานราชการสํานักงานศาลรัฐธรรมนูญผู้นั้นข้อ ๒๒ ให้สํานักพัฒนาระบบบริหารรายงานผลการดําเนินการจ้างพนักงานราชการสํานักงานศาลรัฐธรรมนูญ รวมทั้งปัญหาอุปสรรคหรือข้อเสนอแนะต่อคณะกรรมการภายในเดือนธันวาคมของทุกปีหมวด ๔ วินัย การรักษาวินัย และการอุทธรณ์----------------------------------------------ข้อ ๒๓ พนักงานราชการสํานักงานศาลรัฐธรรมนูญมีหน้าที่ต้องปฏิบัติงานตามที่กําหนดในระเบียบนี้ ตามเงื่อนไขที่กําหนดไว้ในสัญญาจ้าง และตามที่สํานักงานศาลรัฐธรรมนูญกําหนด รวมทั้งต้องรักษาวินัยโดยเคร่งครัดตามที่กําหนดไว้เป็นข้อปฏิบัติและข้อห้ามตามระเบียบนี้ หรือตามที่คณะกรรมการกําหนด พนักงานราชการสํานักงานศาลรัฐธรรมนูญผู้ใดไม่ปฏิบัติตามวรรคหนึ่ง พนักงานราชการสํานักงานศาลรัฐธรรมนูญผู้นั้นเป็นผู้กระทําผิดวินัยจะต้องได้รับโทษทางวินัยข้อ ๒๔ พนักงานราชการสํานักงานศาลรัฐธรรมนูญ ต้องกระทําการอันเป็นข้อปฏิบัติดังต่อไปนี้ (1) ต้องปฏิบัติงานด้วยความซื่อสัตย์ สุจริตและเที่ยงธรรม (2) ต้องปฏิบัติงานให้เป็นไปตามกฎหมายและระเบียบแบบแผนของทางราชการ (3) ต้องปฏิบัติงานให้เกิดผลดีหรือความก้าวหน้าแก่ราชการด้วยความตั้งใจอุตสาหะเอาใจใส่และรักษาประโยชน์ของทางราชการ (4) ต้องปฏิบัติตามคําสั่งของผู้บังคับบัญชา ซึ่งสั่งในหน้าที่ราชการโดยชอบด้วยกฎหมายและระเบียบของทางราชการโดยไม่ขัดขืนหรือหลีกเลี่ยง แต่ถ้าเห็นว่าการปฏิบัติตามคําสั่งนั้นจะทําให้เสียหายแก่ราชการ หรือจะเป็นการไม่รักษาประโยชน์ของทางราชการ จะต้องเสนอความเห็นเป็นหนังสือทันทีเพื่อให้ผู้บังคับบัญชาทบทวนคําสั่งนั้นและเมื่อได้เสนอความเห็นแล้ว ถ้าผู้บังคับบัญชายืนยันให้ปฏิบัติตามคําสั่งเดิม ผู้อยู่ใต้บังคับบัญชาต้องปฏิบัติตาม (5) ต้องอุทิศเวลาของตนให้แก่ราชการ จะละทิ้งหรือทอดทิ้งการปฏิบัติงานมิได้ (6) ต้องรักษาความลับของทางราชการ (7) ต้องสุภาพเรียบร้อย รักษาความสามัคคีและต้องช่วยเหลือกันในการปฏิบัติงานระหว่างพนักงานราชการสํานักงานศาลรัฐธรรมนูญด้วยกันและผู้ร่วมปฏิบัติงาน (8) ต้องต้อนรับ ให้ความสะดวก ให้ความเป็นธรรม และให้การสงเคราะห์แก่ประชาชนผู้ติดต่อราชการเกี่ยวกับหน้าที่ของตน (9) ต้องวางตนเป็นกลางทางการเมืองในการปฏิบัติงาน และในการปฏิบัติการอื่นที่เกี่ยวข้องกับประชาชน ทั้งจะต้องปฏิบัติตามระเบียบของทางราชการว่าด้วยมารยาททางการเมืองของข้าราชการด้วยโดยอนุโลม (10) ต้องรักษาชื่อเสียงของตนและรักษาเกียรติศักดิ์ของตําแหน่งหน้าที่ในการปฏิบัติงานของตนมิให้เสื่อมเสีย (11) กระทําการอื่นใดตามที่คณะกรรมการประกาศกําหนดข้อ ๒๕ พนักงานราชการสํานักงานศาลรัฐธรรมนูญต้องไม่กระทําการใด ดังต่อไปนี้ (1) ต้องไม่รายงานเท็จต่อผู้บังคับบัญชา การรายงานโดยปกปิดข้อความซึ่งควรต้องแจ้งถือว่าเป็นการรายงานเท็จด้วย (2) ต้องไม่ปฏิบัติงานอันเป็นการกระทําการข้ามผู้บังคับบัญชาเหนือตน เว้นแต่ผู้บังคับบัญชาเหนือตนขึ้นไปเป็นผู้สั่งให้กระทําหรือได้รับอนุญาตเป็นพิเศษชั่วครั้งคราว (3) ต้องไม่อาศัยหรือยอมให้ผู้อื่นอาศัยตําแหน่งหน้าที่ในการปฏิบัติงานของตนหาประโยชน์ให้แก่ตนเองหรือผู้อื่น (4) ต้องไม่ประมาทเลินเล่อในการปฏิบัติงาน (5) ต้องไม่กระทําการหรือยอมให้ผู้อื่นกระทําการหาผลประโยชน์ อันอาจทําให้เสียความเที่ยงธรรม หรือเสื่อมเสียเกียรติศักดิ์ของตําแหน่งหน้าที่ในการปฏิบัติงานของตน (6) ต้องไม่เป็นกรรมการผู้จัดการ หรือผู้จัดการ หรือดํารงตําแหน่งอื่นใดที่มีลักษณะงานคล้ายคลึงกันนั้นในห้างหุ้นส่วนหรือบริษัท (7) ต้องไม่กระทําการอย่างใดที่เป็นการกลั่นแกล้ง กดขี่ หรือข่มเหงกันในการปฏิบัติงาน (8) ต้องไม่กระทําการอันเป็นการล่วงละเมิดหรือคุกคามหรือก่อความเดือดร้อนรําคาญในทางเพศแก่ผู้อื่น (9) ต้องไม่ดูหมิ่น เหยียดหยาม กดขี่ หรือข่มเหงประชาชนผู้ติดต่อราชการ (10) ไม่กระทําการอื่นใดตามที่คณะกรรมการประกาศกําหนดข้อ ๒๖ การกระทําความผิดดังต่อไปนี้ ถือว่าเป็นความผิดวินัยอย่างร้ายแรง (1) กระทําความผิดฐานทุจริตต่อหน้าที่ราชการ (2) จงใจไม่ปฏิบัติตามกฎหมาย กฎ ระเบียบ ข้อบังคับ หรือเงื่อนไขที่ทางราชการกําหนดให้ปฏิบัติจนเป็นเหตุให้ทางราชการได้รับความเสียหายอย่างร้ายแรง (3) ปฏิบัติหน้าที่โดยประมาทเลินเล่อจนเป็นเหตุให้ทางราชการได้รับความเสียหายอย่างร้ายแรง (4) ไม่ปฏิบัติตามเงื่อนไขที่กําหนดในสัญญา หรือขัดคําสั่ง หรือหลีกเลี่ยง ไม่ปฏิบัติตามคําสั่งของผู้บังคับบัญชาตามข้อ 24 (4) จนเป็นเหตุให้ทางราชการได้รับความเสียหายอย่างร้ายแรง (5) ประมาทเลินเล่อจนเป็นเหตุให้ทางราชการได้รับความเสียหายอย่างร้ายแรง (6) ละทิ้งหรือทอดทิ้งการทํางานเป็นเวลาติดต่อกันเกินกว่าเจ็ดวัน สําหรับตําแหน่งที่สํานักงานศาลรัฐธรรมนูญกําหนดวันเวลาการมาทํางาน (7) ละทิ้งหรือทอดทิ้งการทํางานจนทําให้งานไม่แล้วเสร็จตามระยะเวลาที่กําหนดจนเป็นเหตุให้ทางราชการได้รับความเสียหายอย่างร้ายแรง สําหรับตําแหน่งที่สํานักงานศาลรัฐธรรมนูญกําหนดการทํางานตามเป้าหมาย (8) ประพฤติชั่วอย่างร้ายแรง หรือกระทําความผิดอาญาโดยมีคําพิพากษาถึงที่สุดให้จําคุกหรือหนักกว่าโทษจําคุก (9) เปิดเผยความลับของทางราชการอันเป็นเหตุให้เสียหายแก่ราชการอย่างร้ายแรง (10) การกระทําอื่นใดที่คณะกรรมการกําหนดว่าเป็นความผิดวินัยอย่างร้ายแรงข้อ ๒๗ เมื่อมีกรณีที่พนักงานราชการสํานักงานศาลรัฐธรรมนูญถูกกล่าวหาว่ากระทําความผิดวินัยอย่างร้ายแรง ให้เลขาธิการจัดให้มีคณะกรรมการสอบสวนเพื่อดําเนินการสอบสวนโดยเร็วและต้องให้โอกาสพนักงานราชการสํานักงานศาลรัฐธรรมนูญที่ถูกกล่าวหาชี้แจงและแสดงพยานหลักฐานเพื่อให้เกิดความเป็นธรรม ในกรณีที่ผลการสอบสวนปรากฏว่าพนักงานราชการสํา นักงานศาลรัฐธรรมนูญผู้นั้นกระทําความผิดวินัยอย่างร้ายแรง ให้เลขาธิการมีคําสั่งไล่ออก แต่ถ้าไม่มีมูลกระทําความผิดให้สั่งยุติเรื่อง หลักเกณฑ์และวิธีการสอบสวนพนักงานราชการสํานักงานศาลรัฐธรรมนูญให้เป็นไปตามที่สํานักงานศาลรัฐธรรมนูญกําหนดข้อ ๒๘ ในกรณีที่ปรากฏว่าพนักงานราชการสํานักงานศาลรัฐธรรมนูญกระทําความผิดวินัยไม่ร้ายแรง ให้เลขาธิการสั่งลงโทษภาคทัณฑ์ ตัดเงินค่าตอบแทน หรือลดเงินค่าตอบแทนตามควรแก่กรณีให้เหมาะสมกับความผิด ในการพิจารณาการกระทําความผิดตามวรรคหนึ่ง ให้เลขาธิการพิจารณาสอบสวนให้ได้ความจริงและยุติธรรมตามวิธีการที่เห็นสมควรข้อ ๒๙ พนักงานราชการสํานักงานศาลรัฐธรรมนูญผู้ใดถูกสั่งลงโทษตามระเบียบนี้มีสิทธิอุทธรณ์ต่อคณะอนุกรรมการข้าราชการสํานักงานศาลรัฐธรรมนูญ (อ.กศร.) ตามระเบียบศาลรัฐธรรมนูญว่าด้วยการบริหารงานบุคคล ภายในสามสิบวันนับแต่วันรับทราบคําสั่ง คําวินิจฉัยของคณะอนุกรรมการข้าราชการสํานักงานศาลรัฐธรรมนูญถือเป็นที่สุดหมวด ๕ การสิ้นสุดสัญญาจ้าง---------------------------------------------ข้อ ๓๐ สัญญาจ้างสิ้นสุดลงเมื่อพนักงานราชการสํา นักงานศาลรัฐธรรมนูญมีกรณีดังต่อไปนี้ (1) ตาย (2) ลาออก (3) สิ้นปีงบประมาณที่พนักงานราชการสํานักงานศาลรัฐธรรมนูญทั่วไป มีอายุครบหกสิบปีบริบูรณ์พนักงานราชการสํานักงานศาลรัฐธรรมนูญพิเศษ มีอายุครบหกสิบห้าปีบริบูรณ์ (4) ครบกําหนดตามสัญญาจ้าง (5) ถูกไล่ออก เพราะกระทําผิดวินัยอย่างร้ายแรง (6) ขาดคุณสมบัติหรือมีลักษณะต้องห้ามตามระเบียบนี้ หรือตามที่สํานักงานศาลรัฐธรรมนูญกําหนด (7) ลาเกินกําหนดตามข้อ 17 (8) ไม่ผ่านการประเมินผลการปฏิบัติงานตามข้อ 20 (9) เหตุอื่นตามที่กําหนดไว้ในระเบียบนี้ หรือตามข้อกําหนดของสํานักงานศาลรัฐธรรมนูญหรือตามสัญญาจ้างข้อ ๓๑ ในระหว่างสัญญาจ้าง พนักงานราชการสํานักงานศาลรัฐธรรมนูญผู้ใดประสงค์จะลาออกจากการปฏิบัติงาน ให้ยื่นหนังสือขอลาออกต่อเลขาธิการล่วงหน้าไม่น้อยกว่าสามสิบวัน ในกรณีที่พนักงานราชการสํานักงานศาลรัฐธรรมนูญผู้ใดยื่นหนังสือขอลาออกต่อเลขาธิการล่วงหน้าน้อยกว่าสามสิบวัน หากเลขาธิการเห็นว่าการลาออกมีเหตุผลความจําเป็นพิเศษจะอนุญาตให้ลาออกก็ได้ข้อ ๓๒ สํานักงานศาลรัฐธรรมนูญอาจบอกเลิกสัญญาจ้างกับพนักงานราชการสํานักงานศาลรัฐธรรมนูญผู้ใดก่อนครบกําหนดตามสัญญาจ้างได้โดยไม่ต้องบอกกล่าวล่วงหน้า และไม่เป็นเหตุที่พนักงานราชการสํานักงานศาลรัฐธรรมนูญจะเรียกร้องค่าตอบแทนการเลิกจ้างได้ เว้นแต่สํานักงานศาลรัฐธรรมนูญจะกําหนดว่ากรณีใดได้รับค่าตอบแทนการออกจากงานโดยไม่มีความผิดไว้ข้อ ๓๓ เพื่อประโยชน์แก่ทางราชการ สํานักงานศาลรัฐธรรมนูญอาจสั่งให้พนักงานราชการสํานักงานศาลรัฐธรรมนูญไปปฏิบัติงานนอกเหนือจากเงื่อนไขที่กําหนดไว้ในสัญญาจ้างได้ โดยไม่เป็นเหตุให้พนักงานราชการสํานักงานศาลรัฐธรรมนูญอ้างขอเลิกสัญญาจ้าง หรือเรียกร้องประโยชน์ตอบแทนใด ๆในการนี้ สํานักงานศาลรัฐธรรมนูญอาจกําหนดให้ค่าล่วงเวลา หรือค่าตอบแทนอื่นจากการสั่งให้ปฏิบัติงานดังกล่าวก็ได้ข้อ ๓๔ ในกรณีที่บุคคลใดพ้นจากการเป็นพนักงานราชการสํานักงานศาลรัฐธรรมนูญแล้วหากในการปฏิบัติงานของบุคคลนั้นในระหว่างที่เป็นพนักงานราชการสํานักงานศาลรัฐธรรมนูญก่อให้เกิดความเสียหายแก่สํานักงานศาลรัฐธรรมนูญ บุคคลดังกล่าวต้องรับผิดชอบในความเสียหายที่เกิดขึ้นตามกฎหมายว่าด้วยความรับผิดทางละเมิดของเจ้าหน้าที่ ในการนี้ สํานักงานศาลรัฐธรรมนูญอาจหักค่าตอบแทนหรือเงินอื่นใดที่บุคคลนั้นจะได้รับจากสํานักงานศาลรัฐธรรมนูญไว้เพื่อชําระค่าความเสียหายดังกล่าวก็ได้หมวด ๖ คณะกรรมการบริหารพนักงานราชการสํานักงานศาลรัฐธรรมนูญ--------------------------------------------------ข้อ ๓๕ ให้มีคณะกรรมการคณะหนึ่ง เรียกว่า "คณะกรรมการบริหารพนักงานราชการสํานักงานศาลรัฐธรรมนูญ" ซึ่งประกอบด้วย เลขาธิการสํานักงานศาลรัฐธรรมนูญ เป็นประธานกรรมการรองเลขาธิการสํานักงานศาลรัฐธรรมนูญ ข้าราชการประเภทวิชาการ ระดับทรงคุณวุฒิหรือระดับเชี่ยวชาญซึ่งเลขาธิการมอบหมายจํานวนสองคน ข้าราชการประเภทอํานวยการ ระดับสูง ซึ่งเลขาธิการมอบหมายจํานวนสองคน และผู้อํานวยการสํานักพัฒนาระบบบริหาร เป็นกรรมการ ให้ผู้อํานวยการกลุ่มงานบริหารทรัพยากรมนุษย์ เป็นกรรมการและเลขานุการ และข้าราชการกลุ่มงานบริหารทรัพยากรมนุษย์ ซึ่งเลขาธิการมอบหมายจํานวนสองคน เป็นผู้ช่วยเลขานุการข้อ ๓๖ ให้คณะกรรมการ มีอํานาจหน้าที่ ดังนี้ (1) กําหนดแผนงานและแนวทางปฏิบัติ รวมทั้งเสนอแนะในการปรับปรุงหรือแก้ไขระเบียบหรือประกาศเกี่ยวกับการบริหารพนักงานราชการสํานักงานศาลรัฐธรรมนูญเพื่อให้เป็นไปตามระเบียบนี้ (2) กําหนดหลักเกณฑ์ วิธีการ และเงื่อนไขเกี่ยวกับการสรรหาและการเลือกสรรบุคคลเพื่อจ้างเป็นพนักงานราชการสํานักงานศาลรัฐธรรมนูญ รวมทั้งแบบสัญญาจ้าง (3) กําหนดกลุ่มงานและลักษณะงานในกลุ่มงาน และคุณสมบัติเฉพาะของกลุ่มงานของพนักงานราชการ (4) กําหนดกรอบอัตรากําลังพนักงานราชการสํานักงานศาลรัฐธรรมนูญ (5) แต่งตั้งคณะอนุกรรมการตามที่เห็นสมควร (6) อํานาจหน้าที่อื่นตามที่กําหนดไว้ในระเบียบนี้หรือกฎหมายอื่นบทเฉพาะกาล - บทเฉพาะกาล----------------------------------ข้อ ๓๗ ในระหว่างที่ยังไม่มีคณะกรรมการบริหารพนักงานราชการสํานักงานศาลรัฐธรรมนูญให้คณะกรรมการสรรหาคัดเลือกและบริหารงานบุคคลเกี่ยวกับลูกจ้างของสํานักงานตามระเบียบศาลรัฐธรรมนูญว่าด้วยลูกจ้างสํานักงานศาลรัฐธรรมนูญ ปฏิบัติหน้าที่แทนจนกว่าจะมีคณะกรรมการตามระเบียบนี้ข้อ ๓๘ เพื่อประโยชน์แก่ทางราชการ สํานักงานศาลรัฐธรรมนูญอาจจ้างลูกจ้างชั่วคราวของสํานักงานศาลรัฐธรรมนูญที่ได้ปฏิบัติงานอยู่ก่อนวันที่ระเบียบนี้มีผลใช้บังคับและสัญญาจ้างยังไม่สิ้นสุดลง เป็นพนักงานราชการสํานักงานศาลรัฐธรรมนูญ ทั้งนี้ ตามหลักเกณฑ์ วิธีการและเงื่อนไขที่คณะกรรมการกําหนดผู้มีอํานาจลงนาม - ประกาศ ณ วันที่ 22 สิงหาคม พ.ศ. 2560 นุรักษ์ มาประณีต ประธานศาลรัฐธรรมนูญ